**Liu Fan** (forenklet kinesisk: 柳帆, pinyin: *Liǔ Fān*; født 1961, død 14. februar 2020 i Wuhan) var en assisterende oversykepleier tilknyttet Wuchangsykehuset i Wuhan i provinsen Hubei i Folkerepublikken Kina. Hun var den første sykepleieren som døde av SARS-CoV-2-infeksjon, i en alder av 59 år.

Liu Fans død
------------

Hennes død utløste heftige reaksjoner på internettfora i Kina. Begge hennes foreldre og hennes bror hadde dødd av koronavirus før henne, noe som avfødte karakteristikken «familieutslettelse» (灭门, *Mièmén*). Mange betraktet hennes arbeidsvilkår under utbruddet som uakseptable. Til å begynne med ble meldingen om hennes død avfeid som «fabrikkert rykte». Uavhengig av henne hadde hennes bror Chang Kais død allerede utløst sterke reaksjoner på nettet og mange ihukommelser. Sykehusets første håndtering av hennes død ble heftig kritisert, og førte til at både sykehuset og Wuhans bystyre kom med spesielle uttalelser for å forklare omstendighetene rundt hennes død.

Liu Fan var gått av for aldersgrensen, men ble i 2016 ansatt på nytt av Wuchanghospielets polikliniske injeksjonsrom. I 2017 ble tjenesten avviklet der, og hun ble da flyttet til Liyuan gatedistriktskomités helsesenter for å vøre injeksjonsromssykepleier der, tilknyttet samme sykehus. Liu stod i tjenesten til 2. februar 2020.

Hun ble diagnostisert med covid-19 i Wuchangsykehusets vestre hospitaldistrikt 7. februar og ble innlagt til behandling samme dag. Den 12. februar ble hun overført til intensivavdeling i Wuchangsykehusets østre hospitaldistrikt. Med relativt mange underliggende helsemessige forhold forverret situasjonen seg stadig. Hun døde kl 18.30 den 14. februar 2020 i en alder av 59 år.

Wuchangsykehuset uttrykte sine kondolanser. Lius yngre bror, Chang Kai, var direktør ved Hubei filmstudier. Han og foreldrene var allerede døde av covid-19 før Liu Fan døde. Hennes ektemann og datter ble for sikkerhets skyld isolert, men de var uten tegn på infeksjon.

Kontroverser etter hennes død
-----------------------------

Meldinger om hennes død sirkulerte raskt og vidstrakt på Internett, og det ble skrevet at hun ikke hadde hatt tilgang til grunnleggende verneutstyr mens hun behandlet pasienter med den svært smittsomme sykdommen, og at begge foreldre allerede var døde av viruset. Henne død fikk også betydelig oppmerksomhet ettersom hun var den første sykepleiersken som døde av covid-19, og at hun hadde stått i tjenesten gjennom hele det kinesiske nyttår, og døde på valentinsdagen med foreldrene gått bort og sin eneste bror på intensivavdeling. Dette ble senere erklært som «fabrikkert rykte» av myndighetenes sensur; det ble erklært at intet av dette var sant, og at de som hadde postet dette var blitt «ledet av fremmede makter».

Senere kom det frem, og ble bekreftet, at de nevnte detaljer faktisk var sanne. Da det ble kjent for flere at hun og den kjente filmdirektøren Chang Kai var søsken, kom det igjen sterke utbrudd på Internett. De tidligere meldinger om hans død hadde allerede opprørt mange, ettersom det da var fire av hans familie som var døde av samme sykdom som resultat av mangel på sykehussenger, slik at det nå bare var hans sønn som fortsatt var i live - han studerte i Storbritannia. Hans sterke og skarpt formulerte testamente, med beskrivelse av omstendighetene, ble gitt vid spredning av hans venner.

En annen kontrovers flammet opp rundt Liu Fans død da sykehuset ble beskyldt for å dehumanisere henne, å nedspille hennes yrke, og implisitt å gi henne selv skylden for sin død. Sykehuset hadde uttalt slike ting som at "*hun var bare en sykepleierske som foretok injeksjoner"*, "*det var ikke sykehuset som plasserte henne i en frontlinjejobb*", og "*sykehuset forlanger at alt personell sørger for å ta gode personlige forholdsregler*". Wuhans byregjering ble nødsaget å komme med en offentlig uttalelse om omstendighetene rundt hennes død.

Referanser
----------

1. ↑   Guancha, «武汉发布：武昌医院护士柳帆一家四口因新冠肺炎去世», verkets språk forenklet kinesisk, utgitt 19. februar 2020, besøkt 23. februar 2020[Hentet fra Wikidata]
2. ↑   www.worldjournal.com[Hentet fra Wikidata]
3. 1 2  李英强 (16. februar 2020). «武昌医院一护士因新冠肺炎去世 生前护理技术过硬». 新京报. Arkivert fra originalen 18. februar 2020.
4. ↑  «Doctors and nurses fighting coronavirus in China die of both infection and fatigue». *Los Angeles Times* **(engelsk)**. 25. februar 2020. Besøkt 11. mars 2020.
5. ↑  «导演一家4口去世 爆中共网警"辟谣式造谣" - 大纪元». *大纪元 www.epochtimes.com* **(kinesisk)**. 19. februar 2020. Besøkt 22. februar 2020.
6. 1 2  www.bjnews.com.cn. «逝者|因新冠肺炎去世导演常凯：镜头留荆楚，音容在江城». *www.bjnews.com.cn*. Besøkt 11. mars 2020.
7. ↑  «武汉发布：护士柳帆及家中3人因新冠去世\_@所有人\_澎湃新闻-The Paper». *www.thepaper.cn*. Besøkt 11. mars 2020.
8. 1 2  «武汉发布：武昌医院护士柳帆一家四口因新冠肺炎去世». 观察者网. Arkivert fra originalen 22. februar 2020.
9. ↑ . «武漢護士「一家四口染新冠肺炎」亡 導演常凱是她親弟！ | ETtoday新聞雲». *www.ettoday.net* **(kinesisk)**. Besøkt 22. februar 2020.
10. ↑  «导演常凯一家四口因肺炎病逝». *Radio Free Asia* **(kinesisk)**. Besøkt 22. februar 2020.
11. ↑  «湖北电影厂员工一家四口接连去世 柳帆常凯实为姐弟（更新）». *Caixin.com*. Arkivert fra originalen 18. februar 2020. «Arkivert kopi». Arkivert fra originalen 18. februar 2020. Besøkt 23. april 2020.
12. 1 2  «一个叫柳帆的武汉护士，殉职了». *jiliuwang*.
13. ↑  dwnews. «常凯一家四口肺炎病逝后续：姐姐去世消息曾被指"境外势力造谣"». *blog.dwnews.com* **(kinesisk)**. Arkivert fra originalen 19. februar 2020. Besøkt 11. mars 2020.
14. ↑  «延後退休卻染疫亡 武昌護士竟是常凱姊姊». *世界新聞網* **(kinesisk)**. 19. februar 2020. Arkivert fra originalen 20. mars 2020. Besøkt 11. mars 2020.
15. ↑  «中国导演常凯几被肺炎灭门 遗书称活活熬死». *www.ntdtv.com* **(kinesisk)**. 17. februar 2020. Besøkt 11. mars 2020.
16. ↑  «导演常凯一家四口因肺炎病逝». *Radio Free Asia* **(kinesisk)**. Besøkt 11. mars 2020.
17. ↑  GM15 (17. februar 2020). «《武汉肺炎》大陆导演常凯一家4口染病17天内灭门 儿子英国求学幸免于难成遗孤». *Gnews* **(kinesisk)**. Besøkt 11. mars 2020.
18. ↑  «新冠肺炎 导演常凯一家染病死亡外媒惊未获治疗». *RFI - 法国国际广播电台* **(kinesisk)**. 17. februar 2020. Besøkt 11. mars 2020.
19. ↑  «"她只是一个打针的护士" - 万维读者网». *digest.creaders.net*. Besøkt 11. mars 2020.
20. ↑  «她不只是一个打针的护士\_书名». *www.sohu.com* **(engelsk)**. Besøkt 11. mars 2020.
21. ↑  «陌生的姐弟：打针的护士柳帆与常凯的遗书 | 自由微信 | FreeWeChat». *freewechat.com*. Besøkt 11. mars 2020.